**ΑΡΧΑΙΑ ΕΛΛΗΝΙΚΑ**

**Α΄ΓΥΜΝΑΣΙΟΥ**

ΡΗΜΑΤΑ/ ΕΠΑΝΑΛΗΨΗ ΣΤΟΥΣ ΧΡΟΝΟΥΣ ΠΟΥ ΚΑΝΑΜΕ

ΕΝΕΣΤΩΤΑΣ-ΜΕΛΛΟΝΤΑΣ

ΠΑΡΑΤΑΤΙΚΟΣ-ΑΟΡΙΣΤΟΣ

**ΘΕΩΡΙΑ**

**ΒΑΡΥΤΟΝΑ ΡΗΜΑΤΑ: λέγονται αυτά που δεν τονίζονται στη λήγουσα. ( π.χ λύω)**

**Λύω**

**Λύ: είναι το θέμα**

**υ: είναι ο χαρακτήρας**

**ω; είναι η κατάληξη**

**Αν ο χαρακτήρας είναι φωνήεν: το ρήμα φωνηεντόληκτο**

**Π.χ παιδεύω**

**Αν ο χαρακτήρας είναι σύμφωνο: το ρήμα συμφωνόληκτο**

**Π.χ γράφω**

**ΧΡΟΝΙΚΟ ΘΕΜΑ** είναι το **ιδιαίτερο** θέμα με το οποίο σχηματίζονται οι τύποι ορισμένου χρόνου ή χρόνων. Το χρονικό θέμα προέρχεται από το ρηματικό θέμα και με διάφορες αλλαγές (τις οποίες θα δούμε παρακάτω) μετασχηματίζεται στους διάφορους χρόνους.

**Το χρονικό θέμα** (δηλ. το θέμα μετά τις αλλαγές στους διάφορους χρόνους) του ρήματος **λύω:**

* για τον ενεστώτα και τον παρατατικό είναι **λυ**-
* για τον μέλλοντα και τον αόριστο είναι: **λυσ-**

**ΕΝΕΣΤΩΤΑΣ**

Για να σχηματίσουμε τον **ενεστώτα** των βαρύτονων ρημάτων προσθέτουμε στο χρονικό θέμα του ρήματος τις καταλήξεις του ενεστώτα.

α λύ-ω  
β λύ-**εις**  
γ λύ-**ει**  
α΄ λύ-**ομεν**  
β΄ λύ-**ετε**  
γ΄ λύ-**ουσιν**

**ΜΕΛΛΟΝΤΑΣ**

**ΦΩΝΗΕΝΤΟΛΗΚΤΑ ΡΗΜΑΤΑ**

Για να σχηματίσουμε τον μέλλοντα των **φωνηεντόληκτων ρημάτων**, (δηλαδή των ρημάτων που έχουν χαρακτήρα φωνήεν)  
α. παίρνουμε το ρήμα όπως το κλίναμε στον ενεστώτα  
β. ανάμεσα στο θέμα και στην κατάληξη προσθέτουμε το χαρακτηριστικό γράμμα του μέλλοντα που είναι το -**σ**- και λέγεται **χρονικός χαρακτήρας.**

λύ-**σ**-**ω**  
λύ-**σ**-**εις**  
λύ-**σ**-**ει**  
λύ-**σ**-**ομεν**  
λύ-**σ**-**ετε**  
λύ-**σ**-**ουσιν**

**ΑΦΩΝΟΛΗΚΤΑ ΡΗΜΑΤΑ**

**έχουν χαρακτήρα:  
χειλικό: π, β, φ  
ουρανικό: κ, γ, χ  
οδοντικό: τ, δ, θ**Ο χαρακτήρας των ρημάτων αυτών με το -**σ**- του μέλλοντα δίνει διάφορες μεταβολές. Έτσι,  
 **Ο χαρακτήρας (π, β, φ, πτ) των χειλικόληκτων ενώνεται με τον χρονικό χαρακτήρα σ και μετατρέπεται σε ψ:**π, β, φ, πτ,  +  **σ** = **ψ**  
τρέ**π**ω **»** τρέ**ψ**ω,  
τρί**β**ω » τρί**ψ**ω,  
γρά**φ**ω **»** γρά**ψ**ω,  
βλά**πτ**ω**»**βλά**ψ**ω

**Ο χαρακτήρας (κ, γ, χ ττ, σσ, ζ) των ουρανικόληκτων ενώνεται με τον χρονικό χαρακτήρα σ και μετατρέπεται σε ξ:**κ, γ, χ,  ττ, σσ, ζ  +  **σ** = **ξ**,  
διώ**κ**ω **»** διώ**ξ**ω,  
λέ**γ**ω **»** λέ**ξ**ω,  
ἄρ**χ**ω**»** ἄρ**ξ**ω,  
φυλά**ττ**ω **»** φυλά**ξ**ω  
ἀλαλά**ζ**ω » ἀλαλά**ξ**ω

**Ο χαρακτήρας (τ, δ, θ, ττ, ζ,) των οδοντικόληκτων αποβάλλεται μπροστά από τον χρονικό χαρακτήρα σ και έτσι μένει μόνο το σ:**τ, δ, θ μερικά με -ττ ή -σσ, -ζ και -ίζ + **σ** = **σ**  
πεί**θ**ω **»** πεί**σ**ω,  
σχί**ζ**ω **»** σχί**σ**ω  
ἐρέ**σσ**ω » ἐρέ**σ**ω  
ἁρμό**ζ**ω » ἁρμό**σ**ω

**ΠΑΡΑΤΑΤΙΚΟΣ**

Για να σχηματίσουμε **τον παρατατικό** των βαρύτονων ρημάτων, προσθέτουμε στο χρονικό θέμα του ενεστώτα τις καταλήξεις του παρατατικού,

δηλαδή, για το ρήμα **λύω** παίρνουμε το θέμα **λυ**- και προσθέτουμε την κατάληξη του παρατατικού -**ον**.

Στην **αρχή** όμως πρέπει να βάλουμε και την **αύξηση**, (όπως και στα νέα ελληνικά) η οποία είναι δύο ειδών:

**Συλλαβική (λύω- ἔ**λυον**)**

και **χρονική.**

**ἔ-**λυ-**ον  
ἔ**-λυ-**ες  
ἔ**-λυ-**ε  
ἐ**-λύ-**ομεν  
ἐ-**λύ-**ετε  
ἔ-**λυ-**ον**

**ΑΥΞΗΣΗ**

**Συλλαβική** αύξηση είναι η **προσθήκη** στην αρχή του θέματος ενός -**ἐ**-

**Συλλαβική αύξηση** βάζουμε, όταν το ρήμα αρχίζει από **σύμφωνο**

Στην περίπτωση που το ρήμα αρχίζει από **ῥ** (π.χ. ῥίπτω), τότε εκτός από το **ἐ** της αύξησης διπλασιάζεται και το **ῥ**. Έτσι, ο παρατατικός του **ῥίπτω** γίνεται **ἔρρ**ιπτον

**Χρονική** αύξηση είναι η μετατροπή ενός βραχύχρονου φωνήεντος σε μακρόχρονο,

**Χρονική** αύξηση βάζουμε όταν το ρήμα αρχίζει από **φωνήεν.**

|  |  |  |
| --- | --- | --- |
| Ενεστώτας |  | Παρατατικός |
| **ᾰ** | » | **η** | **ἀ**γοράζω | » | **ἠ**γόραζον |
| **αι** | » | **ῃ** | **αἰ**χμαλωτίζω | » | **ᾐ**χμαλώτιζον |
| **αυ** | » | **ηυ** | **αὐ**ξάνω | » | **ηὔ**ξανον |
| **ε** | » | **η** | **ἐ**λπίζω | » | **ἤ**λπιζον |
| **ει** | » | **ῃ** | **εἰ**κάζω | » | **ᾔ**καζον |
| **ευ** | » | **ηυ** | **εὑ**ρίσκω | » | **ηὕ**ρισκον |
| **ο** | » | **ω** | **ὁ**ρίζω | » | **ὥ**ριζον |
| **οι** | » | **ῳ** | **οἱ**κίζω | » | **ᾤ**κιζον |
| **ῠ** | » | **ῡ** | **ὑ**φαίνω | » | **ὕ**φαινον |
| **ῐ** | » | **ῑ** | **ἱ**κετεύω | » | **ἱ**κέτευον |

**ΠΡΟΣΟΧΗ** Όσα ρήματα είναι σύνθετα με [πρόθεση](javascript:), δεν παίρνουν αύξηση στην αρχή του ρήματος αλλά ανάμεσα στην πρόθεση και το ρήμα.

Δηλαδή, το ρήμα **δια**-λύω, που είναι σύνθετο με την πρόθεση **διά**, στον παρατατικό δε θα γίνει ~~ἐ διά λυον~~ αλλά **δι**-**έ-λυον**.

Αυτή η αύξηση λέγεται **εσωτερική**.

**διέ-**λυ-**ον  
διέ**-λυ-**ες  
διέ**-λυ-**ε  
διε**-λύ-**ομεν  
διε-**λύ-**ετε  
διέ-**λυ-**ον**

**ΠΡΟΣΟΧΗ:**Η πρόθεση **ἐκ** μπροστά από φωνήεν γίνεται **ἐξ**, π.χ.

πέμπω » ἔ-πεμπον, **ἐκ**-πέμπω » **ἐξ**-έ-πεμπον

Το **ν** της πρόθεσης **συν** (που τρέπεται σε διάφορα σύμφωνα), επανέρχεται μπροστά από το ἐ- της συλλαβικής αύξησης, π.χ.

γράφω » ἔγραφον, συ**γ**γράφω » συ**ν**-έ-γραφον

**ΑΟΡΙΣΤΟΣ**

Για να σχηματίσουμε τον **αόριστο** χρησιμοποιούμε το θέμα έτσι όπως διαμορφώθηκε στον μέλλοντα, (δηλαδή με το χρονικό χαρακτήρα **-σ-** ή **-ψ-**ή**-ξ-** ανάμεσα στο θέμα και στην κατάληξη) και προσθέτουμε τις καταλήξεις του αόριστου.

Ο αόριστος **έχει αύξηση** όπως ο παρατατικός. Όσες αλλαγές έγιναν στον παρατατικό οι ίδιες ισχύουν και για τον αόριστο. Θα έχουμε συνεπώς και **συλλαβική**και **χρονική**αύξηση.

**ἔ**-λυ-**σ**-**α**  
**ἔ**-λυ-**σ**-**ας**  
**ἔ**-λυ-**σ**-**ε**  
**ἐ**-λύ-**σ**-**αμεν**  
**ἐ**-λύ-**σ**-**ατε**  
**ἔ**-λυ-**σ**-**αν**

**ΑΣΚΗΣΕΙΣ**

1. **Να κλιθούν τα παρακάτω ρήματα στον Ενεστώτα**

**Πλέκω, λέγω, γράφω**

1. **Να κλιθούν τα παρακάτω ρήματα στον Παρατατικό**

**Πλέκω, βλάπτω, διώκω**

1. **Να κλιθούν τα παρακάτω ρήματα στο Μέλλοντα**

**Διώκω, γράφω, πείθω**

1. **Να κλιθούν τα παρακάτω ρήματα στον Αόριστο**

**Πλέκω, γράφω, πείθω**

1. **Να γραφούν στους άλλους χρόνους**

**ΕΝΣ ΠΡΤ ΜΕΛΛ ΑΟΡ**

|  |  |  |  |  |
| --- | --- | --- | --- | --- |
| **αγοράζω** |  |  |  |  |
| **στρατεύω** |  |  |  |  |
| **βλάπτω** |  |  |  |  |
| **ελέγχω** |  |  |  |  |
| **καταδιώκω** |  |  |  |  |
| **φυτεύω** |  |  |  |  |
| **λέγω** |  |  |  |  |
| **πέμπω** |  |  |  |  |

|  |  |  |  |
| --- | --- | --- | --- |
| **γράφει** |  |  |  |
| **διαγράφεις** |  |  |  |
| **τάττουσι** |  |  |  |
| **πείθετε** |  |  |  |
| **άρχομεν** |  |  |  |
| **φυτεύω** |  |  |  |
| **χορεύει** |  |  |  |
| **φυλλάτετε** |  |  |  |